08/08/2012 | Administración LocalMunicipal
Arzúa
Plan de reequilibrio de estabilidade orzamentaria

Aprobado polo Pleno da Corporación o Plan económico-financeiro de reequilibrio para o exercicio 2012, en sesión plenaria celebrada o día 30 de xullo de 2012, de conformidade co disposto no artigo 23 da Lei orgánica 2/2012, do 27 de abril, de estabilidade orzamentaria e sostenibilidade financeira, procédese á súa publicación no Boletín Oficial da Provincia; quedando a disposición dos interesados nos servizos económicos do Concello. Proponse para a súa aprobación polo Pleno do Concello o presente plan económico-financeiro, de formulación obrigada xa que o resultado da evaluación do obxectivo de estabilidade orzamentaria efectuado pola Interventora do concello en relación coa liquidación do orzamento para o ano 2011 foi de incumprimento do obxectivo de equilibrio ou superávit. Na Circular da Secretaría Xeral de coordinación autonómica e local, do Ministerio de Facenda e Administracións Públicas, pola que se comunica ás Entidades locais o acordo da Subcomisión de Réxime Económico, Financeiro e Fiscal, da Comisión Nacional de Administración Local relativo á aprobación de plans económico financeiros de reequilibrio con motivo da liquidación do Orzamento 2011 establecese que: “ Los planes económico- financieros de reequilibrio que se aprueben, en tanto se refieren a las liquidaciones de presupuestos de 2011, se ajustarán en cuanto a su contenido al texto refundido de la Ley General de Estabilidad Presupuestaria aprobada por Real Decreto Legislativo 2/2007, de 28 de diciembre. No obstante, en cuanto a su seguimiento, aplicación y aprobación se regirán por la Ley Orgánica 2/2012, de 27 de abril, de Estabilidad Presupuestaria y Sostenibilidad Financiera, con arreglo a lo dispuesto en la disposición final séptima de esta norma”. Así de acordo ao disposto en dita Circular na elaboración de esta Plan deberá aplicarse o disposto na Lei Xeral de Estabilidade Orzamentaria aprobada por Real Decreto Lexislativo 2/2007 e o disposto no Real Decreto 1463/2007, de 2 de novembro, polo que se aproba o regulamento de desenvolvemento da Lei 18/2001, de 12 de decembro, de Estabilidade Orzamentaria O Real Decreto 1463/2007, establece no seu artigo 20 os contidos mínimos de dito plan financiero, sendo os seguintes: a.) Relación de entidades dependentes. b.) Informe de avaliación de incumprimento do obxectivo de estabilidade, emitido polo órgano competente. c.) Información de ingresos e gastos a nivel de capítulo do Orzamento ou no seu caso da liquidación orzamentaria aprobada con desequilibrio, e as proxeccións orzamentarias de ingresos e gastos do exercicio o exercicios posteriores ata alcanzar o reequilibrio, con un máximo de tres anos (consolidada, no seu caso). d.) Explicación individual dos axustes practicados ás previsións orzamentarias de ingresos e gastos en cada un dos anos de vixencia do plan. e.) Memoria explicativa das variacións interanuais nas previsións de ingresos e gastos. f.) Outra información relevante aportada pola entidade local (opcional). En cumprimento de dito artigo 20, procedemos a desenrolar o contido do Plan Económico-Financeiro do Concello de Arzua para o exercicio 2012.1. RELACIÓN DE ENTIDADES DEPENDENTES: En aplicación do artigo 2 do RD 1463/2007, cómpre indicar que non existen entidades dependentes do Concello que deban ser tidas en conta para a elaboración do presente plan.2. INFORME DE EVALUACIÓN DO OBXECTIVO DE ESTABILIDADE: Documento adxunto 1.3. DIAGNÓSTICO DA SITUACIÓN ACTUAL A partir dos datos obtidos dos orzamentos dos tres últimos exercicios liquidados, expóñense a continuación as magnitudes orzamentarias e económicas mais significativas, a través das cales se pon de manifesto a situación orzamentaria e económico financeira actual deste Concello. *: inclúe as cantidades pendentes de devolución a 31/12/2011, en concepto da liquidación definitiva da Participación nos Tributos do Estado, do ano 2008 e 2009. -Grado de execución de orzamento de gastos e ingresos. GASTOS A elaboración do presente plan económico financeiro realízase como consecuencia do que se expuxo no apartado I do presente documento relativo á xustificación, isto é, como consecuencia da necesidade de financiamento manifestada na liquidación do orzamento do exercicio 2011. En todo caso, á vista da liquidación do exercicio 2011, pódese afirmar que o Concello atópase nunha senda de situación económica saneada a corto prazo, a pesar de que o resultado orzamentario axustado foi negativo en -5.910,04 €, e os importes de aforro neto, remanente de tesourería e porcentaxe de volume de endebedamento evolucionaron negativamente nos dous últimos exercicios, motivada esta tendencia pola concertación no ano 2010 dunha operación credicticia bancaria de 818.000 euros, que supuxo un incremento no nivel de endebedamento, e consecuentemente, no importe da anualidade teórica de amortización calculada para determinar a cifra de aforro neto. É esta unha tendencia que hai que invertir nos próximos anos, a pesar de que se mantén aínda en niveis positivos o aforro neto, e dentro dos límites legais o volume de endebedamento.1. Polo que se refire o aforro e endebedamento: O aforro neto é positivo, de xeito que os recursos ordinarios son suficientes para financiar os gastos correntes e a amortización de préstamos, polo que se produce unha situación de autofinanciación. *: inclúe as cantidades pendentes de devolución a 31/12/2011, en concepto da liquidación definitiva da Participación nos Tributos do Estado, do ano 2008 e 2009. Co seguinte detalle das operacións de endebedamento a 31/12/2011: 2. O Remanente de Tesourería para gastos xerais a 31/12/2011 foi positivo por importe de 58.847,51€. 3. No tocante a Tesourería, os fondos líquidos a 31 de decembro de 2011 ascendían a contía de 751.283,32 €. Coa execución orzamentaria realizada ata a data, a aplicación informática elabora os estado de liquidación de gastos e ingresos, cos datos que se recollen no apartado anterior, e unha simulación do Resultado Orzamentario e Remanente de Tesourería a esta data (5 de xullo do 2012) que a continuación se resume: Á vista dos datos e tendo en conta simulación do resultado orzamentario sen axustes provocados polo cálculo das desviacións de financiación, e do remanente de tesourería, evidenciase unha recuperación á alza dos valores nestos indicadores económicos. A continuación recóllense a nivel de capítulos, os datos extraídos da liquidación do Orzamento do ano 2011 do Concello de Arzúa. Exprésanse ditos datos da liquidación en termos de capacidade ou necesidade de financiación contida no Sistema Europeo de Contas Nacionais ou Rexionais (SEC 95) O Concello de Arzúa ten elaborado o Orzamento xeral do exercicio 2012 co seguinte desglose: O importe do remanente de tesourería para gastos xerais no exercicio 2011 foi de 58.847,51 euros, e irá destinado neste ano 2012 á financiación dun suplemento de crédito no capítulo 9 de gastos para facer fronte a unha reducción do endebedamento. Elo suporá un incremento das obrigas recoñecidas no capítulo 9 de gastos e un incremento nas previsions definitivas do capítulo 8 de ingresos, polo que non fará incumplir a esta administración en necesidade de financiación en termos do SEC 95. O importe do remanente de tesourería para gastos con financiación afectada ascendeu no ano 2011 á cantidade de 68.280,20 euros, que financian a incorporación de remanentes de crédito en capítulos do 1 ao 6. Elo suporá un incremento nas previsións definitivas do capítulo 8 de ingresos, e un incremento nas obrigas recoñecidas nos capítulos 1, 2 e 6. O incremento nestos capítulos por importe de 68.280,20 euros tampouco fará incumplir a esta administración en necesidade de financiación nos termos do SEC 95, posto que a capacidade de financiación inicial situabase por encima deste importe. Efectúase a estimación dos gastos de persoal do exercicio 2012 tendo en conta a conxelación salarial establecida polo RDLei 20/2011, de 30 de decembro de medidas urxentes en materia financeira, tributaria e presupostaria para a corrección do déficit público, así como os orzamentos xerais do estado para o ano 2012 que prevén que as nóminas no experimentarán ningún incremento respecto ás vixentes a 31/12/2011, en termos de homoxeneidade para os dous períodos de comparación tanto no que respecta a efectivos de persoal como á antigüidade do mesmo. Tendo en conta as limitacións existentes non se procederá a contratación de persoal temporal, ni o nomeamento de persoal estatutario temporal ou de funcionarios interinos salvo en casos excepcionais e para cubrir necesidades urxentes e inaprazables que se restrinxirán aos sectores, funcións e categorías profesionais que se consideren prioritarios ou que afecten ao funcionamento dos servizos públicos esenciais; ou ben naqueles casos en que a contratacion esté subvencionada ao 100% e non supoña un incremento de custo para as arcas municipais. Non se contempla tampouco a creación de novas prazas de persoal nen se cubrirán as prazas vacantes que non estén cubertas interinamente, durante este exercicio 2012 ao que se refiren as medidas do presente plan. Faise unha previsión dos gastos correntes tendo en conta as obrigas recoñecidas no último exercicio derivados de contratos de subministro, consultorías e asistencias ou servizos que ten subscritos o Concello de Arzúa, con estimación de reducións nalgún gasto superfluo. As dotacións para gastos correntes contemplan o mantemento dos servizos e instalacións municipais, tendo en conta o incremento preciso naqueles contratos administrativos que inclúen unha cláusula de revisión de prezos, así como outros factores que poden influír no incremento do gasto corrente. Os Capítulos recollen os créditos necesarios para facer fronte ó pago de xuros e amortizacións que se recollen no Estado da Débeda, tendo en conta as tendencias actuais do mercado financeiro, de acordo coas previsións de gastos efectuados polas entidades financeiras onde temos operacións crediticias pendentes de amortizar. O importe deste capítulo mantense en termos similares en canto ó destino dos créditos, si ben o importe superior con respecto ao ano anterior. O aumento máis significativo neste capítulo é o relativo á consignación destinada á subvención a conceder á empresa prestadora do servizo da piscina municipal climatizada, xa que se acumulan máis dunha anualidade pendente. É importante resaltar que se trata dunha situación excepcional, e no vindeiro ano 2013 os orzamentos recollerán neste concepto unha disminución ao non ter que recoller financiación orzamentaria para ditas anualidades acumuladas. Recolle as previsións para atender os investimentos previstos, financiadas por recursos propios do Concello, así como as financiadas na súa totalidade ou parcialmente por outras Administracións Públicas que figuran no Anexo de Investimentos do Orzamento 2012. Capítulo 1: IMPOSTOS DIRECTOS IBI rústica: os ingresos previstos para o exercicio 2012 ascenden á cantidade de 77.900,00 €. Tivéronse en conta as cantidades recadadas por este concepto no ano 2011 tanto as procedentes do padrón anual como de liquidacións de ingreso directo por altas. IBI urbana: os ingresos previstos por este concepto para o exercicio 2012 ascenden á cantidade de 1.107.683,00 €. Tívose en conta a recadación no exercicio 2011 por este concepto, tanto a procedente do padrón anual como de liquidacións de ingreso directo. Inclúense a recadación derivada da modificación do tipo impositivo, por aplicación do Real Decreto lei 20/2011, do 30 de decembro, de medidas urxentes en materia orzamentaria, tributaria e financeira para a correción do déficit público. A previsión de ingresos inclúe ademáis os ingresos procedentes do Estado en concepto de compensación de ingresos por centros concertados, e o importe das liquidacións practicadas como consecuencia de actuacións de inspección en materia de ibi realizadas pola Deputación Provincial e que inclúen os catro anos non prescritos por este concepto. IBICES: os ingresos previstos por este concepto ascenden a 72.369,00 €, cantidade igual á liquidada no ano 2011 xa que o padrón por este imposto inclúe unha única liquidación que non sufre variación ao no contemplarse para este ano actualización do valor catastral. IVTM: prevese a cantidade de 337.658,00 € por este imposto. Para o seu cálculo atendeuse á recadación do ano 2011, tanto a procedente do padrón anual como de autoliquidacións e altas. IIVTNU: a previsión de ingresos por este concepto é de 23.290,00 €. Tívose en conta a recadación no exercicio 2011. IAE: a previsión de ingresos por este concepto é de 73.663,06 €. Tívose en conta a recadación no exercicio 2011, tanto a procedente do padrón anual como das altas; e o importe da distribución de cotas nacionais e provinciais, a compensación de ingresos pola bonificación das cooperativas, así como a recadación do IAE correspondente aos servizos de telefonía móvil. A cantidade prevista por este concepto é de 70.000,00 €. Debe destacarse a gran dificultade que supón a estimación do rendemento deste tributo, tanto porque non existe un padrón anual que sirva de referencia, como a causa do seu comportamento en términos históricos. Este é un tributo cuxa recadación depende en gran medida de factores externos, marcados actualmente por unha crisis no sector da construcción. Inclúense nas previsión de ingresos a cantidade de 70.000 euros. Para o cálculo deste resultado aplicouse á cantidade liquidada no ano 2011 o incremento medio das liquidacións por este concepto nos últimos tres anos. Taxa por expedición de documentos administrativos, taxa por organización futbol sala local, taxa por ensinanzas musicais, taxa por apertura de establecementos, taxa por instalación de postos e barracas, taxa por recollida de lixo, taxa por aproveitamentos especiais do solo, precio público por emisión de publicidade, prezo público por prestación de servizos na aula de informática, multas, intereses por recargos, intereses de demora e ingresos por outros conceptos. Tívose en conta a recadación obtida por estos conceptos no exercicio 2011. Tívose en conta a recadación obtida por estes conceptos no ano 2011, actualizada co IPC establecido nas correspondentes ordenanzas fiscais reguladoras destes tributos. O importe estimado por este concepto é de 23.855,00 euros. Para a xustificación desta consignación remítome ao apartado do ICIO. Recolle a previsión da recadación por este concepto, tendo en conta a recadación producida no 2011 con previsión á baixa. Establécese unha contía por importe de 1.037.811,15 euros. Esta cantidade é o resultado de multiplicar por doce o importe da entrega a conta mensual correspondente ao ano 2012. Prevese igualmente a cantidade estimada polo Ministerio de Facenda e AAPP que lle corresponde a este Concello en concepto de liquidación da participación nos tributos do Estado do ano 2010. Tivéronse en conta aquelas subvencións que se levan solicitando varios exercicios e que se veñen concedendo con igual regularidade. As cantidades consignadas teñen en conta o percibido no ano 2011 coas actualizacións anuais establecidas nas ordes reguladoras das axudas. Con respecto á participación no Fondo de Cooperación Local, subconcepto 450.00 cífrase en 319.734,78 €. Tivéronse en conta a información suministrada pola Xunta de Galicia relativa á aportación no ano 2012. Tivéronse en conta aquelas subvencións que se levan solicitando varios exercicios e que se veñen concedendo con igual regularidade. As cantidades previstas coinciden cos importes concedidos por estos conceptos no ano 2011, ou confirmados para o ano 2012. Como novidade este ano, en aras dunha maior potenciaición da autonomía financeira do Concello, inclúese a parte do Plan Provincial de Obras e Servizos destinada á financiación de gastos correntes. Inclúense neste capítulo os intereses de contas bancarias por importe de 13.800,00 €. Tívose en conta a evolución na cantidade recadada por este concepto nos anos anteriores. Inclúese tamén o importe do producto da recadación dos cánons por concesións administrativas. Inclúense transferencias da Deputación Provincial, por importe de 283.766,40 euros e da Xunta de Galicia por importe de 21.767,20 €. A motivación destas previsións contense no anexo de investimentos. Casi todas están respaldadas pola súa concesión firme, ou no seu defecto, trátase de subvencións concedidas periódicamente en anos anteriores sen que existan indicios de que a liña de subvención poida ser retirada ( por exemplo, plans provinciais de obras ou servizos). No caso de que non se cheguen a conceder as axudas previstas os créditos do estado de gastos correlativos quedarán en situación de non dispoñibilidade. Prevese unha cantidade de 6.000 euros, que sería o importe a reembolsar dos anticipos ó persoal concedidos pola corporación. Non existen previsións neste capítulo. Polo tanto, se as previsións orzamentarias se cumpren con normalidade prevese o cumprimento do obxectivo de estabilidade orzamentaria no exercicio 2012, tanto no momento de aprobación inicial como na súa execución e liquidación. Esta situación mantense ademáis con vocación de permanencia para o vindeiro exercicio 2013, posto que no mesmo produciranse, entre outras e a modo de exemplo, as seguintes singularidades: En materia de ingresos: Entrada en vigor da ponencia de valores aprobada pola Dirección Xeral do Catastro por resolución do 15 de xuño do ano 2012. A entrada en vigor dos novos valores catastrais suporá o incremento no importe total do valor catastral* en urbana de 47.793.436,35 euros, e do valor catastral en rústica de 28.338.501,12 euros. Facendo unha comparativa entre os tipos impositivos de urbana e rústica vixentes no 2012 e os aprobados para entrar en vigor no 2013, o incremento da recadación acada a cifra de 228.743,23 euros; si ben esa cifra alcanzaríase no ano 2022, xa que nos dez anos precedentes opera a reducción do valor castastral establecida no artigo 68 do Real Decreto Lexislativo 2/2004, polo que se aproba o Texto refundido da Lei reguladora de Facendas Locais. *: Datos facilitados pola Dirección Xeral do Catastro Revisión do padrón da taxa por recollida de lixo, co obxecto de correxir deficiencias e incorporar as altas que procedan. A última revisión deste padrón data do exercicio 2008 e a experiencia demostrou un alto porcentaxe de incremento na recadación por este concepto, como consecuencia da incorporación ao padrón de altas non contempladas anteriormente. En materia de gastos: Continuarase coa senda de contención do gasto corrente en materia de persoal e gastos en bens correntes e servizos, facendo especial fincapé en medidas que permitan levar a cabo un control eficaz da xestión de compras de bens ou servizos, evitando a asunción de compromisos fronte a terceiros que carezan de dotación orzamentaria. Para elo prestarase especial importancia a: - Xestión activa dos stocks. - Formalización de contratos de carácter plurianual para os suministros e servizos, para conseguir economías de escala na xestión das compras. - Estimular a competencia entre as diferentes empresas prestadoras de servizos, mediante a elaboración de pregos contractuais que contemplen prazos e condicións técnicas e conómicas, que posibiliten o mellor axuste áos prezos de mercado. Os remanentes de tesourería positivos para gastos xerais que se produzan irán destinados á reducción da débeda, como establece o artigo 32 da lei orgánica 2/2012, de estabilidade orzamentaria e sostenibilidade financeira, polo que elo conlevará unha reducción nas cotas de amortización e na contía de intereses a pagar. Recabaranse as facturas e outros documentos xustificativos de gasto con tempo suficiente para que queden imputados ao exercicio económico de procedencia, dentro das capacidades orzamentarias de que dispón o Concello, evitando que se trasladen a exercicios posteriores a imputación de gastos orzamentarios do exercicio anterior, evitando así incurrir nun maior déficit en materia de estabilidade orzamentaria. No presente exercicio, con todas as hipóteses expostas, e coa aprobación do presente Plan económico-financeiro, o Orzamento Xeral do Concello proxectado para o ano 2012, conseguiríanase os seguintes obxectivos: • Aprobar, executar e liquidar o orzamento do exercicio 2012 cunha situación de capacidade de financiamento, recuperándose a situación de estabilidade orzamentaria esixida pola normativa vixente. • Manter o nivel de endebedamento nos límites permitidos polo Texto refundido da Lei reguladora de Facendas Locais e Lei orgánica de estabilidade orzamentaria e sostenibilidade financeira, reducindo incluso a porcentaxe de débeda sobre os recursos correntes liquidados mediante amortizacións extraordinarias de débeda e acudindo maioritariamente a recursos propios e captación de recursos doutras AAPP mediante a técnica subvencional para a financiación de investimentos. • Manter o remanente de tesourería, resultado orzamentario e aforro bruto e neto en niveis positivos. Ademáis, na medida en que o seguimento, aplicación e aprobación do plan rexirase pola Lei orgánica 2/2012 do 17 de abril ( LOEPSF), o Concello aceptará a posible imposición polo Ministerio de Facenda e Administracións Públicas de condicións particulares en materia de seguimento e remisión de información, e, no seu caso, de adopción de medidas extraordinarias que permitan a corrección dos desequilibrios producidos. Arzúa, a 5 de xullo do 2012 O Alcalde Asdo. José Luis García López